ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে মোট টিকাকরণ প্রায় ১২ কোটি, গত ২৪ ঘন্টায় ৩০ লক্ষের বেশি টিকার ডোজ দেওয়া হয়েছে
নতুন করে কোভিডে আক্রান্তের ৭৯ শতাংশই ১০টি রাজ্যে
নতুন দিল্লি, ১৭ এপ্রিল, ২০২১
বিশ্বের বৃহত্তম টিকাকরণ অভিযানের অঙ্গ হিসেবে আজ পর্যন্ত দেশে প্রায় ১২ কোটি টিকার ডোজ দেওয়া হয়েছে। আজ সকাল সাতটা পর্যন্ত প্রাথমিক তথ্য অনুযায়ী মোট ১১ কোটি ৯৯ লক্ষ ৩৭ হাজার ৬৪১টি টিকার ডোজ দেওয়া হয়েছে। এরমধ্যে ৯১ লক্ষ ৫ হাজার ৪২৯ জন স্বাস্থ্যকর্মী প্রথম ডোজ এবং ৫৬ লক্ষ ৭০ হাজার ৮১৮ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ১১ লক্ষ ৪৪ হাজার ৬৯ জন কর্মী প্রথম ডোজ এবং ৫৪ লক্ষ ৮ হাজার ৫৭২ জন কর্মী দ্বিতীয় ডোজ পেয়েছেন।
এছাড়াও ৬০ বছরের বেশি বয়সী ৪ কোটি ৪৯ লক্ষ ৩৫ হাজার ১১ জন সুফলভোগী প্রথম ডোজ এবং ৩৪ লক্ষ ৮৮ হাজার ২৫৭ জন সুফলভোগী দ্বিতীয় ডোজ পেয়েছেন। একই ভাবে ৪৫-৬০ বছর বয়সী ৩ কোটি ৯২ লক্ষ ২৩ হাজার ৯৭৫ জন সুফলভোগী প্রথম ডোজ এবং ৯ লক্ষ ৬১ হাজার ৫১০ জন সুফলভোগী দ্বিতীয় ডোজ পেয়েছেন।
দেশে এখনও পর্যন্ত মোট টিকাকরণের ৫৯.৫৬ শতাংশই ৮টি রাজ্যে হয়েছে। দেশে গত ২৪ ঘন্টায় ৩০ লক্ষের বেশি টিকার ডোজ দেওয়া হয়েছে। টিকাকরণ অভিযানের ৯১ তম দিনে  ৩০ লক্ষ ৪ হাজার ৫৪৪টি টিকার ডোজ দেওয়া হয়েছে। এরমধ্যে ২২ লক্ষ ৯৬ হাজার ৮ জন সুফলভোগী প্রথম ডোজ এবং ৭ লক্ষ ৮ হাজার ৫৩৬ সুফলভোগী দ্বিতীয় ডোজ পেয়েছেন।
দেশে দৈনিক কোভিডে আক্রান্তের সংখ্যা ক্রমবর্ধমান। গত ২৪ ঘন্টায় নতুন করে আক্রান্ত হয়েছেন ২ লক্ষ ৩৪ হাজার ৬৯২ জন। মহারাষ্ট্র, উত্তরপ্রদেশ, দিল্লি, ছত্তিশগড়, কর্ণাটক, মধ্যপ্রদেশ, কেরালা, গুজরাট, তামিলনাড়ু ও রাজস্থান সহ ১০টি রাজ্যে আক্রান্তের হার ৭৯.৩২ শতাংশ। মহারাষ্ট্রে একদিনে সর্বাধিক ৬৩,৭২৯ জন আক্রান্ত হয়েছেন। উত্তরপ্রদেশে আক্রান্তের সংখ্যা ২৭,৩৬০। অন্যদিকে, দিল্লিতে আক্রান্তের সংখ্যা ১৯,৪৮৬। দেশে ১৬টি রাজ্যে দৈনিক কোভিডে আক্রান্তের রেখাচিত্র ঊর্ধ্বমুখী।
ভারতে সুস্পষ্টভাবে মোট করোনায় আক্রান্তের সংখ্যা ১৬ লক্ষ ৭৯ হাজার ৭৪০, যা দেশে মোট আক্রান্তের ১১.৫৬ শতাংশ। অবশ্য গত ২৪ ঘণ্টায় সুস্পষ্টভাবে আক্রান্তের সংখ্যা ১ লক্ষ ৯ হাজার ৯৯৭টি কমেছে।
মহারাষ্ট্র, ছত্তিশগড়, উত্তরপ্রদেশ, কর্ণাটক এবং কেরালা – এই পাঁচটি রাজ্যে দেশে মোট করোনায় আক্রান্তের ৬৫.০২ শতাংশ রয়েছেন। কেবল মহারাষ্ট্র আক্রান্তের হার ৩৮.০৯ শতাংশ।
দেশে আজ কোভিডে সুস্থতার সংখ্যা দাঁড়িয়েছে ১কোটি ২৬ লক্ষ ৭১ হাজার ২২০। জাতীয় স্তরে সুস্থতার হার ৮৭.২৩ শতাংশ। গত ২৪ ঘন্টায় আরোগ্য লাভ করেছে ১ লক্ষ ২৩ হাজার ৩৫৪ জন।
দেশে গত ২৪ ঘন্টায় কোভিডে ১,৩৪১ জনের মৃত্যু হয়েছে। এরমধ্যে ১০টি রাজ্যে মৃত্যু হার ৮৫.৮৩ শতাংশ। কেবল মহারাষ্ট্রে মারা গেছেন ৩৯৮ জন। দিল্লিতে একদিনেই মৃত্যু হয়েছে ১৪১ জনের।
দেশে গত ২৪ ঘণ্টায় ৯টি রাজ্য ও কেন্দ্রশাসিত অঞ্চলে কোভিডে মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – লাদাখ, ত্রিপুরা, সিকিম, মিজোরাম, মণিপুর, লাক্ষ্মাদ্বীপ, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
CG/BD/AS/
(Visitor Counter : 138
প্রধানমন্ত্রীরদপ্তর
টোকিও অলিম্পিকের জন্য জাপানের প্রধানমন্ত্রীকে ভারতের প্রধানমন্ত্রীর শুভেচ্ছা
নয়াদিল্লি, ২৩ জুলাই, ২০২১
প্রধানমন্ত্রী শ্রী নরেন্দ্র মোদী টোকিও অলিম্পিকের জন্য জাপানের প্রধানমন্ত্রী মিঃ যোশিহিদে সুগা-কে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “টোকিও ২০২০ অলিম্পিক এবং প্যারালিম্পিকের জন্য প্রধানমন্ত্রী সুগা ও জাপানকে অভিনন্দন জানাই। বিশ্বের সেরা ক্রীড়াবিদদের সর্বশ্রেষ্ঠ ক্রীড়া নৈপুণ্য দেখার ব্যাপারে আমরা অত্যন্ত আশাবাদী”।
CG/BD/SB
(Visitor Counter : 127
স্বরাষ্ট্র মন্ত্রক
জাতীয় বিপর্যয় ব্যবস্হাপনা কমিটির বৈঠকে ঘূর্ণীঝড় ফণীতে ক্ষতিগ্রস্হ ওড়িশার বিভিন্ন এলাকায় বিদ্যুৎ ও টেলি-যোগাযোগ পরিষেবা পুনরায় চালু করার ওপর গুরুত্ব দিলেন মন্ত্রিসভার সচিব
নয়াদিল্লি, ০৫ মে, ২০১৯
মন্ত্রিসভার সচিব শ্রী পি কে সিনহা-র নেতৃত্বে নতুন দিল্লীতে জাতীয় বিপর্যয় ব্যবস্হাপনা কমিটির বৈঠকে ঘূর্ণীঝড় ফণীতে ক্ষতিগ্রস্হ ওড়িশা, পশ্চিমবঙ্গ ও অন্ধ্রপ্রদেশের বিভিন্ন এলাকায় ত্রাণকার্য পর্যালোচনা করেন। বৈঠকে ত্রাণ ও উদ্ধারের সঙ্গে যুক্ত রাজ্য ও কেন্দ্রীয় মন্ত্রক এবং সংশ্লিষ্ট সংস্হাগুলির সঙ্গে বিশদে আলাপ-আলোচনা হয়।
ওড়িশা সরকারের তরফে জানানো হয়েছে, রাজ্যে ক্ষতিগ্রস্হ এলাকাগুলিতে বিদ্যুৎ ও টেলি-যোগাযোগ পরিষেবা ধীরে ধীরে চালু করার চেষ্টা চলছে। ভুবনেশ্বর ও পুরীতে বিদ্যুৎ বন্টন ও সরবরাহ সর্বাধিক ক্ষতি হয়েছে বলে বৈঠকে জানানো হয়। তবে মোবাইল পরিষেবা আংশিক চালু হয়েছে বলে কর্তৃপক্ষের তরফে জানানো হয়েছে। রাজ্যের এই দুই শহরে প্রায় ৭০ শতাংশ জল সরবরাহের কাজ অবিলম্বে শুরু করা যাবে বলে মনে করা হচ্ছে। রাজ্য সরকার অবিলম্বে জলের ট্যাঙ্ক যোগান দেওয়ার অনুরোধ জানিয়েছে হয়েছে।
বিদ্যুৎ ও টেলি-যোগাযোগ পরিষেবা দ্রুত চালু করার জন্য শ্রী সিনহা কেন্দ্রীয় বিদ্যুৎ এবং টেলি-যোগাযোগ দপ্তরকে সর্বোচ্চ অগ্রাধিকার দিতে বলেছেন। রাষ্ট্রায়ত্ত্ব বিদ্যুৎ সংস্হাগুলির উচ্চপদস্হ আধিকারিকরা ক্ষতিগ্রস্হ এলাকাগুলিতে বিদ্যুৎ সরবরাহ পুনরায় চালু করার বিষয়টি খতিয়ে দেখেছেন। ওড়িশাকে শক্তিক্ষেত্রে সাহায্য দেওয়ার জন্য প্রতিবেশী দুই রাজ্য অন্ধ্রপ্রদেশ ও পশ্চিমবঙ্গকে অনুরোধ জানানো হয়েছে।
রাষ্ট্রায়ত্ত্ব বিদ্যুৎ সহ তেল ও গ্যাস সংস্হাগুলিকেও কর্পোরেট সামাজিক দায়িত্বপালন কর্মসূচির আওতায় ত্রাণকার্যে সহায়তার জন্য মন্ত্রিসভার সচিব নির্দেশ দিয়েছেন।
রেল কর্তৃপক্ষ বাতিল ঘোষিত ১৩৮টি ট্রেনের মধ্যে ৮৫টি ট্রেনের পরিষেবা পুনরায় শুরু করেছে। ভুবনেশ্বর মেন লাইনে পরিষেবা ইতিমধ্যেই চালু হয়েছে। আগামী ৪-৫ দিনের মধ্যে পুরী শাখাতেও পরিষেবা শুরু হয়ে যাবে বলে জানানো হয়েছে। এছাড়াও ভুবনেশ্বর বিমানবন্দর থেকে বিমান পরিষেবা পুনরায় চালু হয়েছে। জাতীয় বিপর্যয় মোকাবিলা বাহিনী পুরী, খুড়দা ও ভুবনেশ্বরের বিভিন্ন সড়কের ওপর পড়ে যাওয়া গাছ সরিয়ে ফেলায় যান-চলাচল পুনরায় স্বাভাবিক হয়েছে।
প্রতিরক্ষা মন্ত্রকের পক্ষ থেকেও পণ্যবাহী বিমান ও হেলিকপ্টারে করে ওষুধপত্র ও অন্যান্য ত্রাণ সামগ্রী পৌঁছে দেওয়ার কথা জানানো হয়েছে। ওড়িশার ঘূর্ণীঝড় ক্ষতিগ্রস্হ এলাকাগুলিতে পর্যাপ্ত পরিমাণে জল পৌঁছে দিতে নৌবাহিনী এবং উপকূল রক্ষীবাহিনীর জলযানগুলি নিরন্তর কাজ করে চলেছে।
ত্রাণকার্য পর্যালোচনার পর শ্রী সিনহা কেন্দ্রীয় মন্ত্রক ও সংস্হাগুলির আধিকারিকদেরকে যাবতীয় প্রয়োজনীয় সহায়তা দ্রুত প্রদানে ওড়িশা সরকারের সঙ্গে ঘনিষ্ঠ সমন্ময় বজায় রাখার নির্দেশ দিয়েছেন।
অন্ধ্রপ্রদেশ, ওড়িশা ও পশ্চিমবঙ্গে মুখ্যসচিব বা প্রিন্সিপ্যাল সচিবরাও ভিডিও কনফারেন্সের মাধ্যমে যোগ দেন। বৈঠকে কেন্দ্রীয় স্বরাষ্ট্র মন্ত্রক, প্রতিরক্ষা মন্ত্রক, অসামরিক বিমান চলাচল মন্ত্রক, রেল মন্ত্রক, তেল ও প্রাকৃতিক মন্ত্রক, বিদ্যুৎ ও টেলি-যোগাযোগ মন্ত্রক, স্বাস্হ্য মন্ত্রক সহ জাতীয় বিপর্যয় ব্যবস্হাপনা কর্তৃপক্ষ এবং জাতীয় বিপর্যয় মোকাবিলা বাহিনীর উচ্চপদস্হ আধিকারিকরা উপস্হিত ছিলেন।
CG/BD/NS
(Visitor Counter : 33
প্রধানমন্ত্রীরদপ্তর
প্রধানমন্ত্রী ১৯ নম্বর জাতীয় সড়কে বারানসী- প্রয়াগরাজ শাখায় ছয় লেনের রাস্তার আনুষ্ঠানিক উদ্বোধন করেন
নতুন কৃষি সংস্কার নীতি কৃষকদের বিকল্প এবং আইনি সুরক্ষা দিয়েছে। একই সাথে যদি কেউ পুরাতন ব্যবস্থার মধ্যে থাকতে চান তাও চলবে: প্রধানমন্ত্রী
নতুন দিল্লী, ৩০ নভেম্বর, ২০২০
প্রধানমন্ত্রী শ্রী নরেন্দ্র মোদী বারাণসীতে ১৯ নম্বর জাতীয় সড়কে বারানসী - প্রয়াগরাজ শাখায় আজ ছয়লেনের রাস্তার আনুষ্ঠানিক উদ্বোধন করেন। প্রধানমন্ত্রী তাঁর ভাষণে বলেন, কাশীর সংযোগ ব্যবস্থা এবং সৌন্দর্যায়ন যেভাবে ঘটানো হচ্ছে তা ব্যতিক্রমী। জাতীয় সড়ক সম্প্রসারণের পাশাপাশি ফ্লাইওভার তৈরির ফলে বারানসীকে ঘিরে যানজট অনেকটাই কমবে। তিনি বলেন, আধুনিক যোগাযোগ ব্যবস্থার ফলে কৃষকরা উপকৃত হবেন। সারা বছর ধরে পরিকাঠামোগত উন্নয়ন ঘটানো পাশাপাশি হিমঘর তৈরি সহ বিভিন্ন ধরনের উদ্যোগ নেওয়ায় তার সুবিধা মিলবে। এজন্য এক লক্ষ কোটি টাকার একটি তহবিল গঠন করা হয়েছে।
প্রধানমন্ত্রী বলেন সরকারি সহায়তা এবং আধুনিক পরিকাঠামোর সুযোগ মেলায় কৃষকরা যথেষ্ট উপকৃত হয়েছেন। কৃষকদের আয় বাড়াতে দু'বছর আগে চান্দৌলিতে কালো ধানের উৎপাদন শুরু হয়েছিল। গতবছর প্রায় ৪০০ জন কৃষককে নিয়ে একটি কৃষক কমিটি গঠন করা হয়। কৃষকরা যেখানে সাধারণ চাল ৩৫ থেকে ৪০ টাকা কেজি দরে বিক্রি করতে পেরেছে সেখানে কালো চাল তিনশো টাকা কেজি দরে বিক্রি হয়েছে। শুধু তাই নয়, এই প্রথম ওই চাল ৮০০ টাকা কেজি দরে অস্ট্রেলিয়ায় রপ্তানি করা হয়েছে।
প্রধানমন্ত্রী বলেন, ভারতের কৃষি পণ্যের সারাবিশ্বে সুখ্যাতি রয়েছে। কৃষকদের একে কাজে লাগাতে হবে। তিনি বলেন, নতুন কৃষি সংস্কার নীতি কৃষকদের বিভিন্ন দিক খুলে দেবে এবং এর পাশাপাশি তাঁদের আইনি সহায়তা দেবে। তবে যদি কেউ পুরনো সংস্কার নিয়ে থাকতে চান সেই ব্যবস্থাও থাকছে। কিষান মান্ডির বাইরে কোনরকম আদান-প্রদান হলে ক্ষুদ্র কৃষকরা এখন তার বিরুদ্ধে আইনি ব্যবস্থা নিতে পারবেন। তিনি বলেন, সরকার নীতি আইন এবং বিধি তৈরি করেছে। এ বিষয়ে তিনি বিরোধীদের সমালোচনা করে বলেন, কৃষকদের মধ্যে অহেতুক বিভ্রান্তের সৃষ্টি করা হচ্ছে। কৃষকদের নামে আগে অনেক কিছু বড় মাপের প্রকল্পের ঘোষণা করা হতো, কিন্তু তা কৃষকদের কাছ পর্যন্ত পৌঁছতে না। এক টাকা বরাদ্দ করা হলে কৃষকরা পেত মাত্র ১৫ পয়সা। তিনি বলেন, বর্তমান সরকারের আমলে ইউরিয়া নিয়ে কালোবাজারি বন্ধ হয়েছে। কৃষকরা এখন যথেষ্ট পরিমাণে ইউরিয়া পাচ্ছে। স্বামীনাথন কমিশনের সুপারিশ মেনে ন্যূনতম সহায়ক মূল্যের পরিমাণ আগের চেয়ে প্রায় দেড় গুণ বৃদ্ধি পেয়েছে। প্রধানমন্ত্রী বলেন ২০১৪ সালের আগে পর্যন্ত কৃষকদের কাছ থেকে ৬ হাজার ৫০০ কোটি টাকার ডাল সংগ্রহ করা হতো। গত পাঁচ বছরে এর পরিমাণ বেড়ে হয়েছে ৪৯ হাজার কোটি টাকা। অর্থাৎ ৭৫ গুণ বৃদ্ধি পেয়েছে। ২০১৪ সালের পূর্বে পর্যন্ত কৃষকদের কাছ থেকে ধান কেনা হয়েছিল দু লক্ষ কোটি টাকার। কিন্তু বিগত পাঁচ বছরে কৃষকদের কাছ থেকে ধান কেনা হয়েছে ৫ লক্ষ কোটি টাকার। বিগত পাঁচ বছরে গম চাষীরা ন্যূনতম সহায়ক মূল্যে গম বিক্রি করে তিন লক্ষ কোটি টাকা সংগ্রহ করেছেন।
বিরোধীদের উদ্দেশ্যে কঠোর সমালোচনা করে প্রধানমন্ত্রী বলেন, প্রধানমন্ত্রী কিষান সম্মান নিধির মাধ্যমে সরকার অর্থ সংগ্রহ করে নির্বাচনের কাজে ব্যবহার করছে বলে গুজব ছড়ানো হচ্ছে। যেসব রাজ্যে বিরোধী দল রয়েছে তারা রাজনৈতিক স্বার্থে কৃষকদের এই প্রকল্পের সুযোগ গ্রহণ করতে না দিয়ে তাঁদের বঞ্চিত করছেন। তিনি বলেন এই প্রকল্পের মাধ্যমে ১০ কোটি কৃষক পরিবারকে সরাসরি ব্যাংকের মাধ্যমে অর্থ পৌঁছে দেওয়া হচ্ছে। এখনো পর্যন্ত এক লক্ষ কোটি টাকা কৃষকদের জন্য ব্যয় করা হয়েছে।
বিজ্ঞানওপ্রযুক্তিমন্ত্রক
সরকার অক্সিজেন কনসেনট্রেটরে জটিল উপাদান এবং উদ্ভাবনের বিষয় গবেষণা ও উন্নয়নমূলক কাজের জন্য প্রস্তাব জমা দেওয়ার আহ্বান জানিয়েছে
নতুন দিল্লি, ২২ মে, ২০২১
কোভিড-১৯ মহামারি মোকাবিলার জন্য বর্তমান স্বাস্থ্য পরিষেবায় প্রয়োজনীয়তা মেটাতে মেক-ইন-ইন্ডিয়া অক্সিজেন কনসেনট্রেটর বিষয় সম্পর্কিত জটিল উপাদান এবং উদ্ভাবনের ওপর গবেষণা ও উন্নয়ন বিষয়ে সরকার এক নতুন উদ্যোগ নিয়েছে।
বিশ্ব স্বাস্থ্য সংস্থার দ্বারা নির্ধারিত প্রয়োজনীয় ওষুধের তালিকা থাকা সত্ত্বেও অক্সিজেন বিশেষত চিকিৎসা সঙ্কটের পরিস্থিতিতে একটি মূল্যবান পণ্য হয়ে উঠেছে।
সরকার এই অক্সিজেন কনসেনট্রেটরের উন্নয়নের বিষয়ে গবেষণার কাজ চালিয়ে যেতে এবং উদ্ভাবনী পরিকল্পনা প্রস্তাব জমা দেওয়ার জন্য বিজ্ঞান ও প্রযুক্তি দপ্তরের আওতাধীন বিজ্ঞান এবং ইঞ্জিনিয়ারিং গবেষণা পর্ষদ পরিচালিত শিল্প সংস্থা, স্টার্ট আপ, চিকিৎসা প্রতিষ্ঠান, বিশ্ববিদ্যালয়, পরীক্ষাগার/ গবেষণা প্রতিষ্ঠান এবং শিক্ষা প্রতিষ্ঠানের বিজ্ঞানীদের কাছে আহ্বান জানিয়েছে। তারা অক্সিজেন পৃথকীকরণের যন্ত্র এবং বিকল্প সামগ্রীর পরিকল্পনা, উন্নয়ন ও জটিল উপাদানের মতো গুরুত্বপূর্ণ তেল বিহীন কম্প্রেসারগুলির নক্সা তৈরি, বিকাশ, উৎপাদন ইত্যাদি ক্ষেত্রে কাজ করবে।
এই গবেষণা ও উন্নয়নমূলক কাজে বিভিন্ন সহযোগী শিল্প সংস্থার কাছ থেকে অর্থ সাহায্য পাওয়া যাবে। তবে এর বাণিজ্যিকীকরণের কাজ পরিচালনার জন্য দায়িত্ব দেওয়া হবে বিজ্ঞান ও প্রযুক্তি দপ্তরের আওতাধীন প্রযুক্তি উন্নয়ন পর্ষদের হাতে। এই প্রকল্পের মেয়াদ এক বছর। এর ফলে হাসপাতালের ওয়ার্ড এবং আইসিইউগুলিতে পরিপূরক অক্সিজেন সরবরাহের নতুন পদ্ধতির ওপর এবং বাড়িতে আইসোলেশনে থাকা রোগীদের জন্য সস্তায় থেরাপিউটিক অক্সিজেন সরবরাহের ক্ষেত্রে প্রয়োজন মেটানো সম্ভবপর হবে। এই প্রস্তাব চলতি বছরের ১৫ জুনের মধ্যে www.serbonline.in – এই পোর্টালে জমা করতে হবে।
CG/SS/SKD/
(Visitor Counter : 161
বিদেশমন্ত্রক
এস্তোনিয়া, প্যারাগুয়ে এবং ডোমিনিকান রিপাবলিকে ভারতীয় দূতাবাস খোলার প্রস্তাবে কেন্দ্রীয় মন্ত্রিসভার অনুমোদন
নতুনদিল্লী, ৩০ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজকের বৈঠকে এস্তোনিয়া, প্যারাগুয়ে এবং ডোমিনিকান রিপাবলিকে ২০২১ সালে ভারতীয় দূতাবাস খোলার প্রস্তাবে অনুমোদন দিয়েছে।
কৌশলগত রূপায়ণ :
এই দেশগুলিতে দূতাবাস খোলার ফলে ভারতীয় কূটনৈতিক কার্যক্রম, রাজনৈতিক সম্পর্ক নিবিড় করা, দ্বিপাক্ষিক ব্যবসা-বাণিজ্য, বিনিয়োগ, আর্থিক যোগাযোগ, মানুষের সঙ্গে মানুষের সম্পর্ক বৃদ্ধি এবং ভারতের বিদেশ নীতির ক্ষেত্রে সমর্থন যোগানোর বিষয়ে সুবিধা হবে। সংশ্লিষ্ট দেশগুলিতে নতুন দূতাবাস ওই সব দেশে বসবাসরত ভারতীয় সম্প্রদায়ের স্বার্থরক্ষা করা ছাড়াও বিভিন্ন ক্ষেত্রে আরও ভালোভাবে সাহায্য করবে।
উদ্দেশ্য :
বন্ধু রাষ্ট্রগুলির সঙ্গে অংশীদারিত্বের মাধ্যমে ভারতের বিকাশ ও উন্নয়নের পরিবেশ গড়ে তুলতে সাহায্য করাই আমাদের বিদেশ নীতির লক্ষ্য। অংশীদার রাষ্ট্রগুলির সঙ্গে সুসম্পর্ক গড়ে তুলতে বিশ্বের বিভিন্ন দেশে ভারতীয় দূতাবাস এবং দপ্তর রয়েছে।
নতুন ৩টি দূতাবাস খোলার মধ্য দিয়ে ‘সবকা সাথ সবকা বিকাশ’- জাতীয় এই নীতির লক্ষ্যপূরণে সহায়ক হবে। ভারতীয় কূটনীতিবীদদের উপস্থিতি দেশীয় সংস্থাগুলির বিদেশে বাজার তৈরি এবং পণ্য ও পরিষেবা রপ্তানীতে সাহায্য করবে। আত্মনির্ভর ভারতের লক্ষ্য পূরণে এর ফলে দেশীয় পণ্য সামগ্রীর উৎপাদন ও কর্মসংস্থানের সুযোগ বাড়বে।
প্রতিরক্ষামন্ত্রক
লা পেরুসে আয়োজিত মহড়ায় ভারতীয় নৌবাহিনীর জাহাজ ও বিমান অংশ নেবে
নয়াদিল্লী, ৫ এপ্রিল, ২০২১
পূর্ব ভারত মহাসাগর অঞ্চলে লা পেরুসে ৫-৭ এপ্রিল বহুপাক্ষিক নৌ মহড়া আয়োজিত হচ্ছে। এই মহড়ায় ভারতীয় নৌবাহিনীর জাহাজ আইএনএস সাতপুরা  ও আইএনএস কিলতন-এর সঙ্গে দূরপাল্লার নৌ নজরদারি বিমান পি8I এই মহড়ায় অংশ নিচ্ছে । ভারতের নৌবাহিনীর জাহাজ ও বিমান ছাড়া ফরাসী নৌবাহিনী, অস্ট্রেলিয়ার নৌবাহিনী, জাপান মেরিটাইন সেল্ফ ডিফেন্স ফোর্স, আমেরিকার নৌবাহিনী এই তিন দিনের মহড়ায় অংশ নিয়েছে ।
ফরাসী নৌবাহিনীর জাহাজ 'এফএন শিপস টোননার' এই অনুশীলনে নেতৃত্ব দেবে। এছাড়াও আমেরিকার নৌবাহিনী এই অনুশীলনে অংশ নিচ্ছে। অস্ট্রেলিয়ার জাহাজ 'আনজার', জাপান মেরিটাইম সেল্ফ ডিফেন্স ফোর্সের জাহাজ 'ডেস্ট্রয়ার আকেবনো' এই মহড়ায় অংশ নিয়েছে। এছাড়াও জাহাজের সঙ্গে থাকা হেলিকপ্টারগুলিও মহড়ায় যুক্ত হয়েছে।
লা পেরুসে আয়োজিত এই সামুদ্রিক অনুশীলনে জলে-স্থলে উভয় ক্ষেত্রে যুদ্ধ পরিচালনা, বিমান প্রতিরক্ষা ও অনুশীলন, অস্ত্র অনুশীলন, ক্রস ডেক ফ্লাইং অপারেশন সহ উন্নত নৌ অভিযান বিষয়ে প্রশিক্ষণ চালানো হবে। একইসঙ্গে নৌবাহিনীর উচ্চপদস্থ আধিকারিকদের মধ্যে আলাপ-আলোচনা হবে। এই মহড়ায় ভারতীয় নৌবাহিনী সমুদ্র ক্ষেত্রে স্বাধীনতা এবং ভারত-প্রশান্ত মহাসাগরীয় অঞ্চলে আন্তর্জাতিক নীতি-নির্দেশিকা মেনে শান্তি-শৃঙ্খলা বজায় রাখা সহ বিভিন্ন বিষয় তুলে ধরবে।
CG/SS/NS
(Visitor Counter : 177
নারীওশিশুবিকাশমন্ত্রক
যৌনকর্মীদের পুনর্বাসন নীতি
নতুন দিল্লি, ১৯ মার্চ, ২০২১
নারী ও শিশু বিকাশ মন্ত্রকের পক্ষ থেকে 'উজ্জ্বলা' কর্মসূচির মাধ্যমে নারী ও শিশু পাচার রোধ এবং যৌন নির্যাতন বন্ধ করার উদ্যোগ নেওয়া হয়েছে। এর পাশাপাশি এই প্রকল্পের মাধ্যমে পাচারের শিকার নারী ও শিশুদের পুনর্বাসন এবং জোর করে যৌনকর্মী হিসেবে কাজে লাগানোদের পুনর্বাসনের ব্যবস্থা করা হয়েছে। নারী ও শিশুদের ক্ষেত্রে এটি এমন একটি প্রকল্প যেখানে পূনর্বাসনের পর খাদ্য, পোশাক, চিকিৎসা, আইনি সহায়তার ব্যবস্থা রাখা হয়েছে। এর পাশাপাশি উদ্ধার হওয়া শিশুদের জন্য শিক্ষা এবং বিকল্প জীবিকা হিসাবে বৃত্তিমূলক প্রশিক্ষণের মতো মৌলিক সুযোগ সুবিধা দেওয়ার ব্যবস্থা হচ্ছে।
আজ লোকসভায় এক লিখিত প্রশ্নের জবাবে কেন্দ্রীয় নারী ও শিশু বিকাশ মন্ত্রী শ্রীমতি স্মৃতি জুবিন ইরানি এই তথ্য জানিয়েছেন।
পেট্রোলিয়ামওপ্রাকৃতিকগ্যাসমন্ত্রক
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধানের সঙ্গে রাশিয়ার শক্তি বিষয়ক মন্ত্রী মিঃ আলেকজান্ডার নোভাকের মধ্যে ভিডিও কনফারেন্সে কথা
নয়াদিল্লি, ০৭ মে, ২০২০
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান গতকাল ভিডিও কনফারেন্সের মাধ্যমে রাশিয়ার শক্তি বিষয়ক মন্ত্রী আলেকজান্ডার নোভাকের সঙ্গে কথা বলেন। দুই মন্ত্রীর মধ্যে এই আলোচনায় বিশ্ব জুড়ে তেল ও প্রাকৃতিক গ্যাস ক্ষেত্রের বর্তমান পরিস্থিতি এবং উভয় দেশের মধ্যে সংশ্লিষ্ট ক্ষেত্রে দ্বিপাক্ষিক সহযোগিতার বিভিন্ন দিক পর্যালোচনা করা হয়। সেদেশের মন্ত্রী মিঃ নোভাক সদ্য স্বাক্ষরিত ওপেক দেশগুলির মধ্যে চুক্তি সম্পর্কে শ্রী প্রধানকে অবহিত করেন। শ্রী প্রধান এই চুক্তিকে স্বাগত জানিয়ে বলেন, এটি বিশ্ব শক্তি বাজার ব্যবস্থায় স্থিতিশীলতা ও নির্ভরতা প্রদানের ক্ষেত্রে গুরুত্বপূর্ণ পদক্ষেপ। তেল ও প্রাকৃতিক গ্যাস সরবরাহকারী দেশ হিসাবে ভারতের কাছেও এই চুক্তির বিশেষ গুরুত্ব রয়েছে। এক গুরুত্বপূর্ণ দ্বিপাক্ষিক অংশীদার হিসাবে ভারতের ভূমিকার কথা উল্লেখ করে সেদেশের মন্ত্রী বলেন, হাইড্রোকার্বন সংগ্রহেও ভারত গুরুত্বপূর্ণ ভূমিকা পালন করে। এ প্রসঙ্গে শ্রী প্রধান জানান, হাইড্রোকার্বন চাহিদার দিক থেকেও ভারতের অবস্থান একইরকম থাকবে।
দুই মন্ত্রী উভয় দেশের মধ্যে চালু প্রকল্পগুলির অগ্রগতি পর্যালোচনা করেন। কোভিড-১৯ জনিত উদ্ভূত পরস্থিতি সত্ত্বেও ভারতের নিরন্তর সহযোগিতার প্রশংসা করেন সেদেশের মন্ত্রী। ভারতের শক্তি চাহিদা মেটাতে সবরকম সহায়তা দেওয়ার ব্যাপারে মিঃ নোভাক পুনরায় আশ্বাস দেন।
ভারতের পক্ষ থেকে রাশিয়ার সঙ্গে দীর্ঘমেয়াদী সহযোগিতাকে স্বাগত জানিয়ে শ্রী প্রধান সেদেশের মন্ত্রীকে বর্তমান পরিস্থিতি স্বাভাবিক হলে ভারত সফরে আসার পুনরায় অনুরোধ জানান। এ প্রসঙ্গে সেদেশের মন্ত্রী কোকিন কয়লা ক্ষেত্রে দ্বিপাক্ষিক সহযোগিতাকে আরও নিবিড় করতে এবং প্রস্তাবিত সমঝোতাপত্র দ্রুত চূড়ান্ত করার ব্যাপারে গুরুত্ব দেন। উভয় পক্ষই বিশ্ব শক্তি ক্ষেত্রের বর্তমান পরিস্থিতি মূল্যায়ন পাশাপাশি চাহিদার ক্ষেত্রে ভারতের গুরুত্বপূর্ণ ভূমিকার কথা উল্লেখ করে। সেই সঙ্গে, বৈঠকে সম্মতি প্রকাশ করা হয় যে, বিশ্ব অর্থনীতির পুনরুজ্জীবনে ভারতের শক্তি চাহিদা বড় ভূমিকা নিতে পারে।
(CG/BD/SB
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৮০.১৪ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৫.৪৯ কোটি টিকার ডোজ রয়েছে
নতুন দিল্লি, ০৮ মার্চ, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ৮ মার্চ পর্যন্ত ১৮০.১৪ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৪৯ লক্ষ  টিকার ডোজ রয়েছে।
CG/SB
(
আদিবাসীবিষয়কমন্ত্রক
বিহারের বন্যাদুর্গতদের জন্য মেডিসিন ভ্যানের সূচনা করলেন শ্রী অর্জুন মুন্ডা
নয়া দিল্লী, ৬ অগস্ট, ২০২০
বিহারের বন্যাদুর্গতদের জন্য আজ মেডিসিন ভ্যানের সূচনা করলেন কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা। দিল্লীর জোড়বাগের ঠাকুরদ্বারা ট্রাস্ট ১৫ লক্ষ টাকার ওষুধ দিয়ে সাহায্য করেছে।প্রায় দুই হাজার স্বেচ্ছাসেবক বন্যাদুর্গতদের জন্য কাজ করছে।
অনুষ্ঠানে শ্রী অর্জুন মুন্ডা তাঁর ভাষণে অবসরপ্রাপ্ত আই এ এস আধিকারিক শ্রী ভোরেলাল এবং তাঁর ঠাকুরদ্বারা ট্রাস্টের সহযোগীদের অমূল্য প্রয়াসের জন্য প্রশংসা করেন। তাঁর আশা এই দল বিহারের বন্যাদুর্গতদের প্রয়োজনের সময়ে সর্বতোভাবে সাহায্য করবেন। তিনি ঠাকুরদ্বারা ট্রাস্টকে তাদের বদান্যতার জন্য ধন্যবাদ জানান।
CB/AP
(Visitor Counter : 95
অর্থমন্ত্রক
‘প্যান্ডোরা পেপারস’ সম্পর্কিত ঘটনার তদন্ত করা হবে
নতুন দিল্লি, ০৪ অক্টোবর, ২০২১
ইন্টারন্যাশনাল কনসোর্টিয়াম অফ ইন্টারন্যাশনাল জার্নালিস্টস  প্রতিষ্ঠানের পক্ষ থেকে গতকাল দাবি করা হয়েছে যে, ২০০টির বেশি দেশ ও ভৌগলিক এলাকা থেকে বিদেশে গচ্ছিত সম্পদ সমৃদ্ধ সংস্থা ও সম্পদ প্রাচুর্য ব্যক্তির গোপন তথ্য সম্বলিত ২.৯৪ টেরাবাইট ডেটা তাদের হাতে এসেছে। ১৪টি বৈদেশিক পরিষেবা দাতা সংস্থার গোপন তথ্য ফাঁস হওয়ার ভিত্তিতে আইসিআইজে প্রতিষ্ঠান যে অনুসন্ধান চালিয়েছে তাতে ধনসম্পদে প্রাচুর্য ব্যক্তি ও সংস্থা করহার স্বল্প অথবা কর-বিহীন ভৌগলিক এলাকায় গড়ে ওঠা ভুয়ো সংস্থা, ট্রাস্ট, সংগঠন ও অন্যান্য প্রতিষ্ঠানের সঙ্গে যুক্ত হতে চেয়েছে।
সরকার এই বিষয়টির ওপর নজর রেখেছে। সংশ্লিষ্ট তদন্ত সংস্থা এই ঘটনাগুলি খতিয়ে দেখবে এবং আইনানুগ ব্যবস্থা গ্রহণ করবে। এই ধরণের ঘটনায় যথাযথ তদন্ত নিশ্চিত করতে সরকার বৈদেশিক প্রতিষ্ঠান ও কর্তৃপক্ষের সঙ্গে যোগাযোগ রাখবে, যাতে সংশ্লিষ্ট কর দাতা বা সংস্থা সম্পর্কিত প্রয়োজনীয় তথ্য সংগ্রহ করা যায়। উল্লেখ করা যেতে পারে ভারত সরকার আন্তঃসরকারি গোষ্ঠীর সদস্য। এই গোষ্ঠী গোপন তথ্য ফাঁস হওয়ার সঙ্গে সম্পর্কিত কর ঝুঁকি এড়ানোর ক্ষেত্রে পারস্পরিক সহযোগিতা ও অভিজ্ঞতা বিনিময় করে।
উল্লেখ করা যেতে পারে, আগে আইসিআইজে, এইচএসবিসি, পানামা পেপারস এবং প্যারাডাইস পেপারস-এর পক্ষ থেকেও গোপন তথ্য ফাঁস করার মতো ঘটনায় ভারত সরকার ইতিমধ্যেই কালো টাকা  এবং কর আরোপ আইন ২০১৫ কার্যকর করেছে। এই আইন কার্যকর করার উদ্দেশ্যই হলো কালো টাকা দমন বা অপ্রকাশিত বৈদেশিক সম্পদ এবং আয়ের ক্ষেত্রে উপযুক্ত কর ও জরিমানা ধার্য করা। পানামা ও প্যারাডাইস পেপারস-এর পক্ষ থেকে পরিচালিত তদন্তে ২০২১-এর ১৫ সেপ্টেম্বর পর্যন্ত প্রায় ২০ হাজার ৩৫২ কোটি টাকার গোপন অর্থের হদিশ মিলেছে।
গণমাধ্যমে এখনও পর্যন্ত কয়েকজন ভারতীয়ের  নাম প্রকাশিত হয়েছে। এমনকি আইসিআইজে-র ওয়েবসাইটেও  ব্যক্তি বিশেষের নাম এবং অন্যান্য সংস্থার বিষয়ে কোনো তথ্য প্রকাশ করা হয়নি। ওয়েবসাইটের পক্ষ থেকে বলা হয়েছে, পর্যায়ক্রমে এই তথ্য প্রকাশ করা হবে এবং প্যান্ডোরা পেপারস-এর তদন্তের সঙ্গে যুক্ত ডেটা বা তথ্য ফাঁস হওয়া বৈদেশিক ডেটাবেসে আগামী দিনে প্রকাশ করা হবে।
এদিকে, ভারত সরকার আজ সংবাদ মাধ্যমে ‘প্যান্ডোরা পেপারস’ নামে প্রকাশিত ঘটনার ওপর মাল্টি এজেন্সি গ্রুপ নজরদারি করবে বলে নির্দেশ জারি করেছে। এই মাল্টি এজেন্সি গ্রুপের নেতৃত্বে রয়েছেন কেন্দ্রীয় প্রত্যক্ষ কর পর্ষদের চেয়ারম্যান। এছাড়াও এনফোর্সমেন্ট ডাইরেক্টরেট, ভারতীয় রিজার্ভ ব্যাঙ্ক এবং এফআইইউ-এর প্রতিনিধিরা এই গোষ্ঠীতে থাকছেন।
CG/BD/SKD/
(Visitor Counter : 162
তথ্যওসম্প্রচারমন্ত্রক
দূরদর্শনে নৌবাহিনীর কুচকাওয়াজের সরাসরি সম্প্রচার
নতুন দিল্লি, ২০ই ফেব্রুয়ারী , ২০২২
ভারতীয় নৌবাহিনী ২১শে ফেব্রুয়ারী রাষ্ট্রপতিকে কুচকাওয়াজের মাধ্যমে অভিবাদন জানাবে। দূরদর্শন এই অনুষ্ঠানের সরাসরি সম্প্রচারের জন্য বিভিন্ন উদ্ভাবনমূলক পদক্ষেপ গ্রহণ করেছে।
রাষ্ট্রপতি শ্রী রামনাথ কোভিন্দ বিশাখাপত্তনমে ভারতীয় নৌবাহিনীর যে কুচকাওয়াজে অভিবাদন গ্রহণ করবেন, সেখানে নৌবাহিনী ও উপকূলরক্ষী বাহিনী ছাড়াও ভারতীয় মার্চেন্ট মেরিনের ৬০টি জাহাজ অংশ নেবে। এছাড়াও নৌবাহিনী ও উপকূলরক্ষী বাহিনীর যুদ্ধ বিমানগুলিও এই আয়োজনে সামিল হবে। “ভারতীয় নৌবাহিনী – জাতির প্রতি সেবার ৭৫ বছর” – এই ভাবনায় স্বাধীনতার ৭৫তম বর্ষে এবারের কুচকাওয়াজের আয়োজন করা হয়েছে।
দূরদর্শন রাষ্ট্রপতিকে অভিবাদন জানানোর এই অনুষ্ঠানটি সরাসরি সম্প্রচার করবে। এবারই প্রথম দূরদর্শনে অনুষ্ঠান সম্প্রচারের সময় জলে ও স্থলে কমপক্ষে ৩০টি শক্তিশালী ক্যামেরা ও ড্রোন ব্যবহার করা হবে। অনুষ্ঠানটির স্ট্রিম লাইন সম্প্রচারের ব্যবস্থাও করা হয়েছে।
কুচকাওয়াজে জাহাজের নোঙর ফেলা, ভাসমান মহড়ায় বিভিন্ন ধরণের জাহাজের অংশ নেওয়ার ছবি দূরদর্শনে ক্যামেরাগুলি বন্দী করবে। ২০২১ –এর অক্টোবর থেকে এই অনুষ্ঠানের সম্প্রচারের জন্য আকাশবাণী ও দূরদর্শন নানা পরিকল্পনা গ্রহণ করেছে। একাজের জন্য সমীক্ষা চালানোর পাশাপাশি স্থলে এবং জলে কোথায় কোথায় ক্যামেরা রাখলে ভালো ছবি পাওয়া যাবে, তার জন্য রেইকি করা হয়েছে। পাহাড়ের চূড়ায়, অট্টালিকার ছাদে এবং বিশাখাপত্তনম সমূদ্র সৈকত জুড়ে ক্যামেরা বসানো হয়েছে। সরাসরি সম্প্রচারের জন্য দূরদর্শনের কর্মীরা পাঁচটি গুরুত্বপূর্ণ জায়গায় চিহ্নিত করেছেন। হাই ডেফিনেশন ফরম্যাটে পুরো অনুষ্ঠানটি সম্প্রচার হবে।
যদি আবহাওয়া প্রতিকূল হয়, তাহলে পরিস্থিতির মোকাবিলার জন্য প্রয়োজনীয় ব্যবস্থা নেওয়া হয়েছে। রাষ্ট্রপতি যে জাহাজে থাকবেন, সেই জাহাজের দিকে আশেপাশের পাঁচটি জাহাজ থেকে দূরদর্শনের ক্যামেরাম্যানরা ছবি তুলবেন। অনুষ্ঠান সম্প্রচারে যাতে বিঘ্ন না ঘটে, তার জন্য ড্রোন, ওয়ারলেস ব্যবস্থাপনা এবং কৃত্রিম উপগ্রহের সাহায্য নেওয়া হবে।
রাষ্ট্রপতি যে জাহাজে থাকবেন, সেখানে হাই ডেফিনেশন ক্যামকোডার ও পিটিজেড ক্যামরা বসানো থাকবে।
আকাশবাণী বিশাখাপত্তনম কেন্দ্রে অনুষ্ঠান সম্প্রচারের জন্য প্রয়োজনীয় ব্যবস্থা নেওয়া হয়েছে। সেখানে একটি কন্ট্রোলরুম তৈরি করা হয়েছে। জলে ও স্থলে ক্যামেরাগুলি ছবি তুলে তা, কন্ট্রোলরুমে পাঠিয়ে দেবে। হাই ডেফিনেশন ক্যামেরার সাহায্যে তোলা ছবি দর্শকদের কাছে পৌঁছে দেওয়ার পাশাপাশি হিন্দি ও ইংরাজীতে ধারা বিবরণীরও ব্যবস্থা করা হয়েছে।
ডিডি ন্যাশনাল, ডিডি নিউজ, ডিডি ইন্ডিয়া সহ বিভিন্ন চ্যানেলে সকাল ৮টা ৩০ মিনিট থেকে অনুষ্ঠানটি সম্প্রচার শুরুহবে। এই অনুষ্ঠান ইউটিউবের মাধ্যমেও দর্শকরা দেখতে পাবেন।
CG/CB/SFS
(Visitor Counter : 95
কেন্দ্রীয়মন্ত্রিসভা
বাণিজ্যিক ভিসা প্রদানের ক্ষেত্রে পারস্পরিক সুবিধা দান সংক্রান্ত বিষয়ে ভারত ও মরক্কোর মধ্যে স্বাক্ষরিত সমঝোতাপত্রে মন্ত্রিসভার সায়
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ ভারত ও মরক্কোর মধ্যে বাণিজ্যিক ভিসা প্রদানের ক্ষেত্রে পারস্পরিক সুবিধা দানের বিষয়ে স্বাক্ষরিত সমঝোতাপত্রে কর্মপরবর্তী অনুমোদন মিলেছে। মন্ত্রিসভার এই সিদ্ধান্তের ফলে দুই দেশের নাগরিকদের জন্য একে অপরের দেশে বাণিজ্যিক স্বার্থে যাতায়াতের ক্ষেত্রে একাধিক ভিসা দেবার ব্যবস্থা চালু হবে। সেই সঙ্গে, বাণিজ্যিক চুক্তি, শিল্প স্থাপন বা বাণিজ্যিক কর্মসূচি গ্রহণ, শিল্পসামগ্রী ক্রয়-বিক্রয় অথবা অন্যান্য বাণিজ্য বা বিনিয়োগের সঙ্গে যুক্ত কাজকর্ম পরিচালনায় সুবিধা মিলবে। এ ধরণের বাণিজ্যিক ভিসা সাধারণত সাত দিনের মধ্যে, এক বছরের মেয়াদকালের জন্য দেওয়া হয়ে থাকে। তবে, ভিসা প্রদানের ক্ষেত্রে যদি তথ্য বা নথিপত্র যাচাইয়ের প্রয়োজনীয়তা দেখা দেয়, সেক্ষেত্রে উভয় পক্ষই আবেদনকারীর সঙ্গে যোগাযোগ করতে পারবে।
CG/BD/SB
(Visitor Counter : 90